سلام عليكم ورحمة الله وبركاته. حلم كل الناس ازاي اكون مستجاب الدعاء؟ فيه ناس كتيرة يا جماعة متهيأ لي ان استجابة الدعاء دي حاجة معجزة كده. حاجة كل ميت سنة ربنا بيديها لواحد او الاتنين. مستحيل مستحيل ربنا يقول لنا كلنا ادعوني استجب لكم وبعد كده الدعاء لا يستجاب. مستحيل
ربنا يأمر النبي عليه الصلاة والسلام انه يقول لنا ادعوا الله وانتم موقنون بالاجابة. وبعد كده ترفعي ايدك وربنا ما يستجبش دعائك مستحيل يكون ربنا اللي خلق مية وستين مليار سنة ضوئية مجرات. ربنا اللي اداك مراكز في مخك مزهلة. ما فيش كمبيوتر في العالم يقدر
اعمل واحد على المليون اللي هي بتعمله. ربنا اللي اداك خمسة وتلاتين مليون غدة هضم في بطنك. وخمستاشر مليون جهاز تكييف في جلدك. مستحيل ربنا اللي عمل لك كل ده مش قادر انه يستجيب دعائك او مش قادر انه يشفي لك مرضك. او مش قادر انه يسدد دينك او مش قادر انه يغير مودك ونفسيتك. او مش قادر انه ييسر لك
رزقك مستحيل يا جماعة. عشان كده ايه اسباب اجابة الدعاء؟ ازاي ابقى مستجاب الدعاء؟ ازاي دعائي يستجاب؟ الامام احمد واحد من تلامزته امه مشلولة. الامام قام احمد دعا لها مشيت على رجليها واحنا شفنا الايام دي حاجات زي دي. طب هل احنا ممكن دعاءنا يبقى مستجاب احنا كمان ؟ اول حاجة اليقين. رقم واحد اليقين ما تدعيش
ربنا وانت شاكك او انت بتجربي اليقين في الله سبحانه وتعالى. ادعو الله وانتم موقنون بالاجابة. اليقين ممكن يقلب كل المعايير في الدعاء بتاعك. لو انت مشكلة الناس كلها ايه؟ ان كل واحد وقع في زنقة. فقام رافع ايده ودعى فما استجبش دعاؤه مسلا او ما لقاش اجابة دعاء فحس انه الدعاء بلا جدوى. وان هو
ما تستاهلش وان هو عنده زنوب فعشان كده ربنا ما بيستجبش للي زيه. فبدأ يبقى فيه الغام بينه وبين باب ربنا. شبهات الشيطان حطها في قلبه سوء زن انا ما استجبش من اللي زيك. يا عم اطلب من حد صالح وانت رح اطحن في الدنيا. عزل الشيطان الناس عن ربنا سبحانه وتعالى. يبقى رقم واحد اليقين فيه ان ربنا قريب
الحاجة التانية الالحاح. يعني ايه الالحاح يا جماعة؟ اه اللهم جدد الايمان في قلبي. اللهم جدد الايمان. الله يا ابني مش كده. الالحاح زي ما ابنك بالظبط عايز منك عجلة
بيعمل ايه؟ يقعد يعيط ويبص لك كده وهو بيعيط كده عشان عارف انك انت يعني هيأسر في قلبك ويروح ما جبتش انت يروح لمامته ويدبدب برجليه وينام في الارض والواد وشه يزرق وامه تخاف عليه. وبعد كده يقوم راجع لك انت تاني يبدأ يعمل لك اللي انت عايزه بقى ويجيب لك ماية ويجيب لك
عشان يبدأ يحنن قلبك. ولو انت ما عدتلوش ما ييأسش وما يتقفلش لانه عارف ان في الاخر عاطفتك هتغلبك وهتدي له الالحاح تعرف تبقى عامل زي الطفل اللي عايز عجلة من ابوه تعرف تبقى عامل زي الطفل ده تعرف تبقى عاملة زي الطفل ده مع ربنا سبحانه وتعالى ولله المثل الاعلى اطلبي
ما تيأسيش اطلبي واطلبي واطلبي الحاجة التالتة من اسباب اجابة الدعاء. التركيز ينفع تروح لمحامي في قضية جنايات. نسأل الله اليقين والعافية فالمحامي يقول لك احكي لي القضية تقول له طب استنى بس اصل انا جاي لي على الماسنجر حاجة كده. اه طب بس ارد على الواتس معلش جاي لي مكالمة اه طب استنى بس اشوف الفيس بتاعي كده
اخر بوست بس مين اللي علق لي عليه؟ طب ينفع تعمل كده ؟ التركيز انت بتقعد مع المحامي مركز بتروح للدكتور في العيادة مركز. لما ترفع ايدك ركز ان الله لا يستجيب
دعاء من قلب غافل لاه. غافل عن جلال الله وكرم الله. لاه عن اللي هو بيطلبه. ازا كنت انت مش مركز في اللي انت بتطلبه هتبقى عايزه بجد. الحاجة الرابعة
قبول حياة الدعاء المستجاب. يا جماعة الدعاء مش كلمة. يا اخوانا الدعاء مش فيه ناس فاكرة ان الدعاء هو يعني سبحان الله فعل الفعل بدون فعل فعل الفعل يعني يعني ان الحاجة تتم بس بدون جهد مني. ان ربنا يعملها لي وانا نايم. يا جماعة الموضوع مش كده. الناس فاكرة ان الدعاء ده مصباح علاء الدين. حكته
وما جابش ما حصلش تأثير فوري ما حصلش تغيير دراماتيكي في حياتي. يبقى الدعاء ما بيجيبش. يا جماعة ده كلام غلط. غلط زي واحد شاف واحد ماسك آآ ماسك تفاحة مرملة ومسكرة وجميلة فقال بس انا عايز زيها. طب الراجل ده حارت الارض ورمى البزرة وسوبر لحد ما طلعت ورواها وفي الاخر
فانت شفت واحد دعاؤه مستجاب. انت عايز تبقى زيه اتعب زيه. اعبد ربنا زيه. اعمل ورد عبادة. استغفر ربنا رح زور مريض وادعو. قم صل ركعتين اتوضأ وصلي ركعتين وادعي ربنا. اعمل اعمل مجهود. صم وادع ربنا على الفطار. اعمل مجهود. اقرأ قرآن. الدعاء ده يا جماعة مجهود يا جماعة. زر
مريض وده وانت عند المريض الدعاء مستجاب. الدعاء ده مجهود يا اخواننا لا لا لا انا عايز الجاهز لا ما فيش حاجة اسمها الجاهز. لازم تصبر. لازم تجتهد قبول حياة الدعاء المستجاب. الانسان كل الناس اللي دعتها مستجابة كل الناس اللي انا اعرفها. انا اعرف ناس فضل ومنة الله سبحانه وتعالى بتطلع الكلمة ببق والله بحس
ان ربنا لا لا ربنا ما بيكسفوش. انا اعرف فعلا ناس من اخواني ادعيتهم مستجابة. وقدام عيني بشوفها. بس حياتهم شكلها ايه؟ ناس قلبها صافي. ناس عبادة هي اهم حاجة في حياتها. ناس متدينة بجد ناس قراية القرآن وقيام الليل ورد العبادات. اقبل الحياة دي. ساعتها هترفع ايدك شف ربنا هيعمل لك ايه. دي
حياة الدعاء المستجاب اللي هو الحلم اللي عند الناس كلها ازاي يبقى دعائي مستجاب الالحاح التركيز اليقين اليقين قبول حياة الدعاء المستجاب احنا داخلين على يوم عرفة يا رجالة. يلا يا شباب. يلا يا جماعة خير الدعاء دعاء عرفة. يا جماعة احنا في عشر ذي الحجة ارجى ايام الدنيا في اجابة الدعاء
اعمال الدنيا غير الليالي العشر اللي ربنا اقسم بها. الليالي اللي احنا فيها دي ربنا اقسم بها. ازا كان الليل عادي عادي ربنا بيتنزل وبيستجيب الدعاء فما بالك بالليل اللي ربنا اقسم به! فالايام دي ايام دعاء كتير ليل نهار. دي اكتر ايام تاخدي اللي انت عايزاه فيها من ربنا. دي اكتر ايام كلمة
يا رب تغير حياتك فيها. اوعوا تضيعوا الايام دي بينا وبين يوم عرفة تمانية واربعين ساعة. عايزين نركز في الدعاء كويس قوي قبله عشان نعرف نركز في الدعاء فيه. عشان كده انا
يوميا الايام دي ان شاء الله كلها هتبقى عن اسرار اجابة الدعاء. ربنا يبارك فيكم ويوفقكم. اللهم جدد الايمان في قلوبنا. اللهم فتحك. اللهم نصرك اللهم غفرانك. اللهم رحمتك. اللهم عافيتك. اللهم بركتك. اللهم اجبرنا وارفعنا. اللهم اهدنا وسددنا. اللهم جدد الايمان
وفي قلوبنا اللهم اعطنا سؤلنا. اللهم اشفنا. اللهم ارزقنا. اللهم عافنا. اللهم ادع عنا ديوننا. اللهم اكرمنا برحمتك يا ارحم الراحمين جزاكم الله خيرا